Εδμόνδος ΦιτςΆλαν-Χάουαρντ, 1ος υποκόμης ΦιτςΆλαν του Ντέργουεντ

Ο Εδμόνδος Βερνάρδος ΦιτςΆλαν-Χάουαρντ, 1ος υποκόμης ΦιτςΆλαν του Ντέργουεντ, αγγλ.: Edmund Bernard FitzAlan-Howard, 1st Viscount FitzAlan of Derwent (1 Ιουνίου 1855 – 18 Μαΐου 1947), γνωστός ως αξιότιμος Εδμόνδος ΦιτςΆλαν-Χάουαρντ μεταξύ 1855 και 1856, λόρδος Εδμόνδος ΦιτςΆλαν-Χάουαρντ μεταξύ 1856 και 1876, και λόρδος Εδμόνδος Τάλμποτ μεταξύ 1876 και 1921, ήταν Βρετανός Συντηρητικός πολιτικός, και ο τελευταίος λόρδος Υποδιοικητής της Ιρλανδίας. Ήταν ο πρώτος Καθολικός που διορίστηκε λόρδος Υποδιοικητής της Ιρλανδίας από τον 17ο αι., και κατείχε το αξίωμα όταν η Ιρλανδία διαιρέθηκε σε Νότια Ιρλανδία και Βόρεια Ιρλανδία.  

 Καταγωγή 
Ο ΦιτςΆλαν γεννήθηκε στην οδό 11 Κάρλοτιν Χάουζ Τέρας, στο Γουέστμινστερ, ως 2ος γιος του Ερρίκου ΦιτςΆλαν-Χάουαρντ 14ου δούκα του Νόρφολκ, από τη σύζυγό του , την έντιμη Αυγούστα Λάιονς, κόρη του αντιναυάρχου Έντμουντ Λάιονς 1ου βαρόνου Λάιονς, και νεότερος αδελφός του Ερρίκου ΦιτςΆλαν-Χάουαρντ 15ου Δούκα του Νόρφολκ. Ήταν ο κύριος δικαιούχος, που κατονομαζόταν στη διαθήκη του Μπέρτραμ Άρθουρ Τάλμποτ 17ου κόμη του Σρούσμπερυ (1832–1856), υπό την προϋπόθεση ότι θα έπαιρνε το επώνυμο και το οικόσημο των "Τάλμποτ", κάτι που έκανε με βασιλική άδεια το 1876.   Ωστόσο, οι μακρινοί συγγενείς του εκλιπόντος κόμη αμφισβήτησαν τη διαθήκη, και η ευγενής ιδιότητα και η συνακόλουθη περιουσία απονεμήθηκαν, μετά από πολλές δικαστικές διαμάχες, στον Ερρίκο Τσέτγουιντ-Τάλμποτ 3ο κόμη Τάλμποτ, αφήνοντας στον λόρδο Έντμουντ Τάλμποτ μόνο διάσπαρτες μικρές εκτάσεις.  Επέστρεψε στη χρήση του πατρικού του ονόματος με βασιλική άδεια το 1921,  λίγο μετά την προαγωγή του σε ευγενή βαθμό. 

 Σταδιοδρομία 
Ο Τάλμποτ εξελέγη βουλευτής του Τσίτσεστερ το 1894, θέση που κατείχε μέχρι το 1921.

Το 1899 διορίστηκε από τον Ρέντβερς Μπούλερ ως στρατιωτικός λογοκριτής των τηλεγραφικών επικοινωνιών στο Κέιπ Τάουν της Νότιας Αφρικής, κατά το ξεκίνημα του Πολέμου των Μπόερ.  Αργότερα υπηρέτησε για λίγο υπό τον Άρθουρ Μπάλφουρ ως λόρδος του Υπουργείου Οικονομικών το 1905, και υπό την Αυτού Υψηλότητα Χ. Άσκουιθ και αργότερα υπό τον Ντέιβιντ Λόιντ Τζορτζ ως Κοινοβουλευτικός Γραμματέας του Υπουργείου Οικονομικών από το 1915 έως το 1921 (από κοινού από τον Δεκέμβριο του 1916 και μετά). Το 1918 ορκίστηκε μέλος του Ιδιαιτέρου Συμβουλίου.

Στις 27 Απριλίου 1921 διορίστηκε λόρδος Υποδιοικητής της Ιρλανδίας, ο πρώτος Καθολικός που διορίστηκε στη θέση από το 1685, κατά τη διάρκεια της βασιλείας του βασιλιά Ιακώβου Β' Στιουάρτ. Ο διορισμός του κατέστη δυνατός, επειδή το άρθρο 37 του νόμου περί κυβέρνησης της Ιρλανδίας του 1920 είχε τεθεί σε ισχύ λίγο νωρίτερα.  Η διάταξη αυτή προέβλεπε, ότι κανένας Βρετανός υπήκοος δεν θα αποκλείονταν από την κατοχή της θέσης, λόγω των θρησκευτικών του πεποιθήσεων. Όσον αφορά την ανακοίνωση του επικείμενου διορισμού του, η Daily Chronicle παρατήρησε, ότι «το συμφιλιωτικό κίνητρο του διορισμού του [ως Καθολικού] είναι προφανές... είναι σαν κλαδί ελιάς, στη θέση μίας δικτατορίας». 

Ωστόσο, η θητεία του ως λόρδου Υποδιοικητή διήρκεσε μόνο ενάμιση χρόνο. Η θέση καταργήθηκε με την ίδρυση του Ελεύθερου Ιρλανδικού Κράτους και το σύνταγμά του το 1922. Η θέση αντικαταστάθηκε από τα αξιώματα του Γενικού Κυβερνήτη του Ελεύθερου Ιρλανδικού Κράτους και του Κυβερνήτη της Βόρειας Ιρλανδίας. Την επόμενη ημέρα του διορισμού του ως λόρδου Υποδιοικητή, προήχθη στον Τάγμα των Ευγενών ως υποκόμης ΦιτςΆλαν του Ντέργουεντ, του Ντέργουεντ στην κομητεία του Ντέρμπυ.  Επιπλέον, κατά την ανηλικότητα του ανιψιού του, Βερνάρδου 16ου δούκα του Νόρφολκ, ο οποίος διαδέχθηκε τη θέση του δούκα το 1917, υπηρέτησε ως αναπληρωτής κόμης Στρατάρχης.

Διορίστηκε Ιππότης Εταίρος του Τάγματος της Περικνημίδος (KG) το 1925. 

 Οικογένεια 
Ο ΦιτςΆλαν νυμφεύτηκε τη λαίδη Μαρία Μπέρτη, κόρη του Μόνταγκιου Μπέρτη 7ου κόμη του Άμπινγκτον, στις 5 Αυγούστου 1879. Έζησαν στο Κάμπερλαντ Λοτζ στο Γουίνδσορ Γκρέιτ Παρκ, και απέκτησαν δύο παιδιά:
 αξιότιμη Μαρία Καρολίνα Μαγδαληνή (24 Αυγούστου 1880 - 24 Νοεμβρίου 1974).
 Ερρίκος Εδμόνδος, 2ος υποκόμης ΦιτςΆλαν του Ντέργουεντ (30 Οκτωβρίου 1883 - 17 Μαΐου 1962).

Ο ΦιτςΆλαν απεβίωσε στις 18 Μαΐου 1947 σε ηλικία 91 ετών, και τον διαδέχθηκε στη θέση ο μοναχογιός του, Ερρίκος.

Στα τριάντα του, ο ΦιτςΆλαν -τότε γνωστός ως λόρδος Εδμόνδος Τάλμποτ– ήταν ο προστάτης του Τσίτσεστερ Σίτυ Φούντμπολ Κλαμπ.

 Τίτλοι 
 1855–1856 : Ο Αξιότιμος Έντμουντ Φιτζαλάν-Χάουαρντ
 1856–1876 : Ο Λόρδος Έντμουντ Φιτζαλάν-Χάουαρντ
 1876–1921 : Ο Λόρδος Έντμουντ Τάλμποτ
 1921–1947 : Ο Αξιότιμος Υποκόμης ΦιτζΆλαν του Ντέργουεντ

 Παραπομπές 

Κατηγορία:Οικογένεια ΦιτςΆλαν
Κατηγορία:Οικογένεια Χάουαρντ (αγγλική αριστοκρατία)
Κατηγορία:Άγγλοι Ρωμαιοκαθολικοί
Κατηγορία:Τάγμα της Περικνημίδας